CELEX: C2007/140/33
Language: mt
Date: 2007-06-23 00:00:00
Title: Kawża T-271/04: Sentenza tal-Qorti tal-Prim'Istanza tat- 8 ta' Mejju 2007 — Citymo vs Il-Kummissjoni ( Responsabbiltà kuntrattwali — Klawżola ta' arbitraġġ — Kuntratt ta' kera — Inammissibbiltà — Responsabbiltà mhux kuntrattwali — Negozjati pre-kuntrattwali — Eċċezzjoni ta' illegalità — Aspettattivi leġittimi — Bona fide — Abbuż ta' dritt — Dannu materjali — Telf ta' opportunità )

23.6.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 140/20
            
         Sentenza tal-Qorti tal-Prim'Istanza tat-8 ta' Mejju 2007 — Citymo vs Il-Kummissjoni
   (Kawża T-271/04) (1)
   
   (“Responsabbiltà kuntrattwali - Klawżola ta' arbitraġġ - Kuntratt ta' kera - Inammissibbiltà - Responsabbiltà mhux kuntrattwali - Negozjati pre-kuntrattwali - Eċċezzjoni ta' illegalità - Aspettattivi leġittimi - Bona fide - Abbuż ta' dritt - Dannu materjali - Telf ta' opportunità’)
   (2007/C 140/33)
   Lingwa tal-kawża: Il-Franċiż
   Partijiet
   
      Rikorrenti: Citymo SA (Brussell, il-Belġju) (rappreżentanti: P. Van Ommeslaghe, I. Heenen u P. -M. Louis, avocats)
   
      Konvenuta: Il-Kummissjoni tal-Komunitajiet Ewropej (rappreżentanti: L. Parpala u E. Manhaeve, bħala aġenti, assistiti minn D. Philippe u M. Gouden, avocats)
   Suġġett tal-kawża
   B'mod prinċipali, rikors għal responsabbiltà kuntrattwali intiż sabiex il-Kummissjoni tiġi ordnata tħallas lir-rikorrenti kumpens għad-danni fil-kuntest tax-xoljiment ta' kuntratt ta' kera allegatament konkluż bejnha u bejn il-Komunità Ewropea, irrappreżentata mill-Kummissjoni, u, sussidjarjament, azzjoni għal responsabbilità mhux kuntrattwali intiża sabiex hija tikseb kumpens għad-danni allegatament sostnuti minnha minħabba d-deċiżjoni tal-Kummissjoni li ġġib fi tmiemhom in-negozjati pre-kuntrattwali intiżi għall-konklużjoni ta' l-imsemmi kuntratt ta' kera.
   Dipożittiv tas-sentenza
   
               1)
            
            
               Il-Kummissjoni hija ordnata tħallas lir-rikorrenti somma ta' EUR 20 000 flimkien ma' l-interessi moratorji li jibdew jiddekorru mid-data ta' l-għoti ta' din is-sentenza sal-ħlas effettiv, b'rata annwali li tkun ugwali għar-rata ffissata mill-Bank Ċentrali Ewropew għall-operazzjonijiet prinċipali ta' rifinanzjament, miżjuda b'2 punti, bil-kundizzjoni li ma taqbiżx ir-rata ta' 6 %.
            
         
               2)
            
            
               Il-bqija tar-rikors huwa miċħud.
            
         
               3)
            
            
               Kull parti għandha tbati l-ispejjeż rispettivi tagħha.
            
         
      (1)  ĠU C 262 tat-23.10.2004.